H Συλλογική Δράση κατά το Ιδιωτικό Διεθνές Δίκαιο:
Creators: name: Σιβένα, Ελπίδα Ιωάννη
Publisher: name: Aristotle University of Thessaloniki
Year: 2013
Subjects: Συλλογική Δράση
αρθρ. 9 Καν. Ρώμη ΙΙ
Ιδιωτικό Διεθνές Δίκαιο
Collective Action
article 9 of Rome II Regulation
Private International Law

description: H πιο συστηματική και η περισσότερο ολοκληρωμένη προσπάθεια της Ένωσης για ομοιόμορφη αντιμετώπιση των ζητημάτων του Ιδιωτικού Διεθνούς Δικαίου των αδικοπραξιών αντανακλάται στον Κανονισμό 864/2007 (εφεξής, ΚανΡώμη ΙΙ) για το εφαρμοστέο δίκαιο στις εξωσυμβατικές ενοχές. Οι ρυθμίσεις του κοινοτικού αυτού κειμένου, δεν οδηγούν απλώς στην ενοποίηση των κανόνων περί εφαρμοστέου δικαίου σε ένα τόσο σημαντικό τομέα του δικαίου, αλλά ειδικότερα, όσον αφορά την ελληνική έννομη τάξη, συμβάλλουν στην αντιμετώπιση πολλών ειδικότερων ζητημάτων, για την επίλυση των οποίων δεν αρκεί πλέον η γενική διάταξη του αρθρ. 26 ΑΚ. Ο Κανονισμός επιλέγει ως βασικό κανόνα συνδέσεως το δίκαιο του τόπου όπου επήλθε η ζημία (lex loci damni), ενώ, παράλληλα, εισάγει ειδικούς κανόνες συγκρούσεως για συγκεκριμένα είδη ενοχών. Με την επιλογή του ως άνω ευέλικτου, κατά κοινή ομολογία, κανόνα συγκρούσεως, ο ενωσιακός νομοθέτης επιχειρεί να ακολουθήσει τις σύγχρονες τάσεις στο χώρο του ιδιωτικού διεθνούς δικαίου των αδικοπραξιών. Ένα από τα ειδικότερα ζητήματα που ρυθμίζει ο παρών Κανονισμός, είναι η ευθύνη από την ανάληψη συλλογικής δράσης. Το αρθρ. 9 ΚανΡώμη ΙΙ αποτελεί μία από τις καινοτομίες του Κανονισμού, αφού για πρώτη φορά σε επίπεδο Ένωσης θεσπίζεται ad hoc κανόνας για τη ρύθμιση των αδικοπρακτικών ενοχών εξ αναλήψεως συλλογικής δράσης. Ιδιαίτερο δε, χαρακτηριστικό γνώρισμα του εν λόγω άρθρου είναι η πρόβλεψη του δικαίου του τόπου πραγματοποιήσεως της συλλογικής δράσης ως συνδέσμου. Στην παρούσα εργασία, θα μελετηθούν ζητήματα Ιδιωτικού Διεθνούς Δικαίου που ανακύπτουν από την ανάληψη συλλογικής δράσης, όταν αυτή ενέχει στοιχείο αλλοδαπότητας, με απότοκο την ανάμειξη περισσότερων της μιας έννομων τάξεων. Αφού προηγηθούν σκέψεις σχετικά με την έννοια και την ιδιαιτερότητα της συλλογικής δράσης, θα γίνει σύντομη αναφορά στα συνδεόμενα με την ευθύνη από συλλογική δράση δικονομικά ζητήματα. Εν συνεχεία, ακολουθούν γενικές παρατηρήσεις για το εφαρμοστέο δίκαιο επί εξωσυμβατικών ενοχών και εξετάζεται συνοπτικά ο Κανονισμός «Ρώμη» ΙΙ. Στο επόμενο μέρος της εργασίας θα μελετηθεί ο κανόνας συγκρούσεως του αρθρ. 9 ΚανΡώμη ΙΙ και ειδικότερα, η προέλευση του κανόνα, το πεδίο εφαρμογής αυτού (υποκειμενικό και αντικειμενικό), και τέλος μεγαλύτερη έμφαση θα δοθεί στην εξέταση του κανόνα συγκρούσεως.
description: Τhe most systematic and comprehensive effort of the European Union to unify treatment of issues of private international law of torts, is reflected in Regulation 864/2007 on the law applicable to non-contractual obligations. The settings of this Community text not only leads to the unification of the rules of law applicable in such an important area of law, but also –especially regarding the Greek legal system- , helps to address many specific issues, which can no longer be resolved by the general provision of article 26 of the Greek Civil Code. The Regulation uses as basic rule, the law of the place where the damage occurred (lex loci damni), while also introduces specific rules for specific types of obligations. By selecting this flexible conflict rule, the EU legislator attempts to follow the modern trends in the field of private international law of torts. One of the particular issues of this Regulation, is the responsibility of the collective action. The art. 9 is one of the novelties of the Rome II Regulation. For the first time, the European Union establishes an ad hoc rule to regulate torts caused by collective action. The distinguished feature of this article is the choice of the law of the venue of collective action as link. In this paper, we examine private international law issues arising from collective action involving foreign element and implicating several jurisdictions. Following prior thoughts about the meaning of collective action we refer briefly to the procedure rules related with the liability of collective action. Thereafter we make general observations to the law applicable to non-contractual obligations and we examine the conflict rule of article 9 ( the origin, the subjective and objective scope of the rule etc).